Регионалните здравни инспекции с инициативи по повод 1-ви декември, Световния ден за борба със СПИН, и Европейската седмица за изследване за ХИВ и хепатити

Всички 28 регионални здравни инспекции на територията на страната стартират инициативи по повод 1-ви декември, Световния ден за борба със СПИН, и Европейската седмица за изследване за ХИВ и хепатити. Целта е повишаването на обществената информираност относно начините на заразяване с ХИВ и СПИ и важността на ранното диагностициране и лечение. 

Благоевград
- 1 декември 2019 г. – от 10.00 часа до 17.00 часа  – Разпространение на материали /листовки, брошури, дипляни, флаери, кондоми, символична червена лента  и др./ на оживени места в града от доброволци /ученици и студенти/.
· Раздаване на здравно-образователни материали;
· Раздаване на презервативи.

Бургас
· Изготвяне на табла с информационни материали за превенция на ХИВ/СПИН, хепатити и СПИ в 10 училища; 
· Раздаване на здравно-образователни материали на здравни медиатори, в училища и общински заведения;
· Дни на отворените врати в КАБКИС и Вирусологична лаборатория на РЗИ за предоставяне на услуги по безплатно, доброволно и анонимно консултиране и изследване на ХИВ и СПИ.
Варна
· До 6 декември 2019 г. – „Седмица на отворените врати“ в РЗИ Варна, ет. 5, ст. 501, КАБКИС с работно време: понеделник, сряда и петък от 9-12 ч. 12.30-16.00 ч. и вторник и четвъртък ет. 9, стая 908 от 9 до 16.00 ч.;
· Раздаване на презервативи и здравно-образователни материали.;
· 5 декември от 14.00 – 17.00 ч. – в „Делта Планет МОЛ“, Варна – кампания на терен за безплатно и анонимно консултиране и изследване за ХИВ, раздаване на презервативи и здравно-образователни материали.;

Велико Търново
РЗИ – Велико Търново провежда инициативи в:
· 02.12.2019 г. в парк „Майка България”, гр. Велико Търново, кампания по повод Световния ден за борба със СПИН.
· Раздаване на здравно-образователни материали;
· Раздаване на презервативи.

Видин
· Дейности, насочени към медицинските специалисти: Провеждане на работна среща с медицинските фелдшери, обслужващи здравните кабинети на училищата от град Видин и областта.;
· Дейности, насочени към ученици: медицинските специалисти в училищата ще изнасят лекции за рисковете и последици от сексуални контакти без предпазни средства. Предвидена е и дискусия на тема „Превенция на предаването на ХИВ“. В повечето ОУ и СУ ще се поставят информационни табла с печатни материали за ХИВ/СПИН, организиране на конкурси за рисунки по темата.;
· Дирекция ”Обществено здраве” ще участва в раздаването на дипляни, брошури и презервативи, съвместно с доброволци от ОСНВ - Видин.;
Враца

· До 05.12.2019 г. - провеждане на беседи на тема „ХИВ/СПИН – същност, профилактика и начини за предпазване от инфекцията“;
· До 05.12.2019 г. – представяне на късометражния филм „Ти гониш“ сред ученици;
· До 05.12.2019 г. – разпространение на здравно-образователни материали и презервативи. 
Габрово
· Обучение на доброволци от БМЧК – Габрово на тема: „Какво знаем и какво НЕ знаем за ХИВ/СПИН“. 
· Кампания в централна градска част, по време на която ще се раздават информационни материали и кондоми; 
· В училищата в област Габрово ще бъдат предоставени здравно-промотивни материали относно превенцията на ХИВ/СПИ.
· Материали ще бъдат разпространени в общините: Габрово, Севлиево, Трявна и Дряново. 
· 02.12.2019 г. – Ден на отворените врати в РЗИ – Габрово за анонимно и безплатно консултиране относно ХИВ/СПИН.
Добрич 
· Провеждане на обучения на тема „Превенция на ХИВ/СПИН“ в училищата  на гр. Добрич;
· Съвместна инициатива на РЗИ Добрич и ОМЦ „Захари Стоянов“, гр. Добрич – провеждане на семинар и предоставяне на презервативи и здравно- образователни материали за превенцията на ХИВ/СПИН;
· АНТИСПИН кампания в общините Добрич, Тервел,  Ген. Тошево, Шабла, Крушари и Каварна, организирана съвместно с общините и Местните комисии за борба с противообществените прояви на малолетни и непълнолетни;
· Среща с медицински специалисти от направление „Детско и училищно здравеопазване“  в гр. Добрич;
· До 02.12.2019 г., включително – дни на отворените врати за изследвания за ХИВ, хепатити и СПИ в РЗИ. Желаещите да проверят своя ХИВ статус могат да го направят в КАБКИС към РЗИ-Добрич от 8.30 ч. до 12.30 ч. 
Кърджали 
· 2 декември 2019 г., 12,30 ч. - беседа с презентация, посветена на Световния ден за борба със СПИН с ученици от СУ „Христо Ботев“, с. Чорбаджийско.
· 10 декември 2019 г., 13.10 ч. – прожекция на филма „Какво не знаем за пубертета?“ –  пред ученици от 7-ми клас на ОУ „Пейо Яворов“, гр. Кърджали;
· До 10 декември 2019 г. – Разпространение на информационни материали и презервативи чрез медицински специалисти и педагогическите съветници. 
Кюстендил
· 2 декември 2019 г., от 10 часа до 14 часа – „Ден на отворените врати“ в РЗИ Кюстендил с анонимно изследване за носителство на ХИВ; консултиране и предоставяне на здравно-образователни материали; 
·  3 декември 2019 г., от 10 часа до 12 часа в ПГ „А. С. Корольов“,  Дупница – анонимно изследване за носителство на ХИВ; консултиране и предоставяне на здравно-образователни материали;
· 4 декември 2019 г., от 10 до 12 ч. в ПГ „Христо Ботев“, Дупница – анонимно изследване за носителство на ХИВ; консултиране и предоставяне на здравно-образователни материали
Ловеч
По време на кампания, на територията на обл. Ловеч ще се проведе анонимно и безплатно изследване и консултиране за ХИВ, ще се предостави информация как и къде всеки може да провери своя статус с цел ранно откриване на заразени лица и своевременното им насочване за лечение. Обучения по превенция на ХИВ/СПИН. 
· 29 ноември 2019 г. – изнесен кабинет за изследвания и консултации, организирано съвместно с БЧК и доброволци;
· 1 декември 2019 г. – акция за разпространение на флаери и други здравно-образователни материали от доброволци на БМЧК; 
· 2 декември 2019 г. – обучения, изследвания и консултации в Професионална гимназия по икономика, търговия и услуги, гр. Ловеч.
Монтана
· Провеждане на информационна кампания сред гражданите с цел повишаване на информираността и познанията, свързани с предпазването от ХИВ инфекцията чрез разпространение на информационни материали;

· Предоставяне на желаещите безплатно и анонимно изследване за ХИВ в лабораторията на РЗИ Монтана, всеки делничен ден от 09.30 до 17.00 ч.;
· Провеждане на тематични беседи и обучения за начините на предаване и предпазване от ХИВ, хепатити и сексуално предавани инфекции, за предимството на изследването и ранното откриване на заразени лица и насочването им за лечение. 
Пазарджик 
· Разпространение на здравно-информационни материали и кондоми.
· 3 декември в СУ „Г. Брегов“, Пазарджик ще се проведе обучение на тема: „ХИВ/СПИН и как да се предпазим“;
· 10.12.2019 г. в СУ „Св. Св. Кирил и Методий“, Стрелча – обучение на тема: „ХИВ/СПИН и как да се предпазим“;
  Перник
· Изготвяне  и разпространение на информационни материали;
· Предоставяне на услуги за анонимно и безплатно консултиране и изследване на гражданите в лабораторията на РЗИ Перник.; 
· Провеждане на срещи с цел мотивиране към отговорно поведение и установяване на ХИВ статус. 

Плевен 
· Дни на отворени врати в КАБКИС на РЗИ Плевен за безплатно консултиране и изследване за ХИВ, хепатит В, хепатит С и сифилис  
· 04 и 05 декември 2019 г. – пет дискусии с ученици за превенция и контрол на ХИВ/СПИН в две училища в гр. Плевен
· Разпространение на информационни материали и презервативи съвместно с представители на БЧК.
Пловдив 
РЗИ-Пловдив планира следните дейности в периода 1 – 14 декември 2019 г.: 
· Провеждане на обучителни дейности с ученици от учебните заведения в гр. Пловдив и областта по темите: „СПИН и сексуално предавани инфекции“ и „Рисково сексуално поведение – предразполагащи фактори и последици“;
· Оказване на методическа помощ на педагогически съветници и медицински специалисти от учебни заведения и осигуряване на здравно-образователни материали за организиараните от тях АНТИСПИН кампании;
· Провеждане на информационни кампании сред студенти и граждани;
· До 1 декември 2019 г. – Дни на отворените врати – Предоставяне на услуги по доброволно консултиране и изследване за ХИВ, хепатит В , хепатит С  и сифилис в КАБКИС. 
Разград
·  Обучителна кампания за начините на разпространението и предпазване от заразяване с ХИВ/СПИН, хепатити и сексуално предавани инфекции сред ученици от учебни заведения;
· От 2 до 6 декември, в  партньорство с ОбСНВ - Разград – провеждане на информационна кампания с предоставяне на възможност за безплатно, анонимно и доброволно изследване за ХИВ на лицата над 16 г.;
· На лицата над 16 г. мобилен екип на РЗИ - Разград ще предостави на терен услуги по доброволно консултиране и изследване на ХИВ/СПИН с бързи тестове.;
     Русе 
- Провеждане на образователни лекции на тема ,, Хепатит”, „СПИН и СПИ” сред ученици в русенски училища;
· Разпространение на здравно-образователни материали и презервативи;
· До 1.12.2019 г. по местни радиостанции ще бъдат излъчени предавания на тема  „ХИВ и Хепатит – рискове и превенция”; 
· 29.11. 2019 г. в МГ „Баба Тонка” ще бъде отбелязан Световния ден за борба срещу СПИН с кратка програма (флаш-моб) и предоставяне на информационни материали и презервативи;  
· 1.12.2019 г. от 11:00 до 13:00 часа в МОЛ Русе – изнесена акция на КАБКИС с минутен тест за носителство на ХИВ и предоставяне на информационни материали и презервативи, съвместно с партньори и студенти от РУ ,,А. Кънчев“ и  доброволци от MБЧК. Предвидена е консултация с лекар дермато-венеролог.
Силистра
до 6 декември 2019г.: 
· 	Провеждане на здравни беседи и дискусии в училища и други уязвими групи на област Силистра както следва: 
· 02.12.2019 г. от 13:30 часа в ПГЗ „Добруджа" гр. Силистра;
· 02.12.2019 от 9:00 часа организирана съвместна кампания с младежката структура на БЧК за разпространяване на здравно-образователни материали и презервативи в централната градска част.
· Организирана е кампания за доброволно, безплатно и анонимно изследване с бърз тест и консултиране за ХИВ и СПИ в с. Босна, с. Любен община Ситово.
· 	От 3 декември - 6 декември ще се проведат „Дни на отворени врати“ за безплатно консултиране и тестване за ХИВ. В дните на отворени врати ще се осигури:
· Безплатен бърз тест за узнаване на своя ХИВ статус, които ще се извърши в лабораторията на РЗИ-Силистра на ул. „Петър Мутафчиев“, № 82;
· 	Безплатна консултация за възможностите за превенция на ХИВ/СПИ;

Сливен
· Разпространение на печатни материали;
· Разпространение на презервативи;
· Провеждане на здравни беседи и дискусии.
Смолян

· Организиране на изнесена лаборатория в Затворническо общежитие от отворен тип  „Смолян“;
· Разпространение на здравно-образователни материали и презервативи.
· Провеждане на здравни беседи и дискусии
Софийска област
РЗИ- Софийска област до 06.12.2019г ще организира:
· Здравно-информационна кампания за превенция на ХИВ/СПИН и сексуално предавани инфекции;
· Разпространение на здравно-образователни материали;
·  Провеждане на интерактивна беседа с презентация, гр.Златица;
· Обучителен курс сред персонала и възпитаниците на Центъра за настаняване от семеен тип в Самоков;
· Здравни беседи на тема „ Предпазване от Хепатит“, община Долна баня.
София-град
Екипът на Столична РЗИ е предвидил следните дейности и инициативи, съвместно с медиаторите към Столична РЗИ и партньори – доброволци, студенти, ученици и социални центрове:
· Организиране и провеждане в столични училища на Седмица „ПРОМЕНИТЕ СЕ ПРАВЯТ ОТ НАС“ – блиц анкета „Какво знаем за СПИН“, конкурс между класовете за най-интересно АНТИСПИН послание, закриване на седмицата с презентация и интерактивни игри, табло с посланията и грамота за победителя, разпространение на образователни материали и презервативи;
· Организиране и провеждане на акция „ПРОМЕНИТЕ СЕ ПРАВЯТ ОТ НАС“ – дискусия с младежи в риск/неравностойно положение за СПИН, включване на участниците с разпространение на образователни материали и АНТИСПИН послания сред свои приятели от общността (съвместно с експерта по ромска проблематика към инспекцията);
· Организиране и провеждане на акция „ПРОМЕНИТЕ СЕ ПРАВЯТ ОТ НАС“ – дискусия със студенти от СУ „Климент Охридски“, разпространение на образователни материали и презервативи (съвместно със здравния медиатор към Столична РЗИ);
· Разпространение на информационни материали и презервативи в: столични училища; клубове и дискотеки в Студентски град; социалните младежки центрове;
· На 01 декември Столична РЗИ, съвместно с Асоциацията на студентите медици в България, ще проведе кампания с изнесен мобилен кабинет за консултиране и изследване на ХИВ.

Стара Загора 
РЗИ-Стара Загора, съвместно с Община Стара Загора, НПО „Свят без граници“, младежки общински съвет, БМЧК, местна комисия за борба срещу противообществени прояви на малолетни и непълнолетни, ще организират следните дейности:
· 01 декември 2019 г. – пред входа на МОЛ „Галерия“, гр. Стара Загора - Безплатно изследване и консултиране за ХИВ с бързи тестове;
· 01 декември 2019 г.  – парк „Алана“ – Безплатно изследване и консултиране за ХИВ с бързи тестове;
· 01 декември 2019 г. – ЗОЦ „Лозенец“ – теренна работа и състезание с викторина.

Търговище
Предвидените от РЗИ-Търговище дейности, свързани с кампанията, са следните: 
· Раздаване на здравно-образователни материали;
· Раздаване на презервативи;
· 02 декември - Кампания за безплатни  и анонимни изследвания за ХИВ и хепатит В, хепатит С и сифилис в: ЦНСТ за младежи и деца в гр. Търговище; Защитено жилище за младежи с интелектуални затруднения, с. Лиляк.

Хасково 
РЗИ-Хасково организира следните мероприятия:
· Раздаване на здравно-образователни материали;
· Раздаване на презервативи.
      
Шумен
РЗИ-Шумен предвижда да се включи със следните инициативи: 
· До 06 декември - Безплатно и анонимно изследване за ХИВ в лабораторията на РЗИ–Шумен; 

· Обучителни семинари на тема: „Начини на разпространение на ХИВ, сексуално-предавани инфекции и контрацепция“, с акцент върху превенцията на ХИВ и хепатити с ученици от СУ „В. Левски“, гр. Шумен, СУ „Йоан Екзарх Български“, СУ „П. Волов“, гр. Шумен, ПГСАГ, гр. Шумен, ПГМЕТТ „Хр. Ботев“, гр. Шумен, ПГОХХТ, гр. Шумен, съвместно с доброволци на БМЧК;

· Дискусия на тема: „Как да се предпазим от сексуално-предавани инфекции“ с акцент върху превенцията на ХИВ и хепатити в Център за настаняване от семеен тип за деца и младежи № 3, гр. Шумен;

· Разпространение на здравно-образователни материали и презервативи, съвместно с БМЧК гр. Шумен; 

· Аранжиране на 3 витрини (пред РЗИ – Шумен, в Диагностично-консултативен център 1 и в Шуменски университет „Еп. Константин Преславски“);

· Мини кампании в училища и гимназии в област Шумен.

Ямбол
РЗИ-Ямбол обявява следните инициативи и дейности, които ще предприеме на територията на областта, съвместно с партньорски организации: 
· [bookmark: _GoBack]Услуги по доброволно и анонимно консултиране и изследване за ХИВ и СПИ - Дни на отворените врати в лабораторията на РЗИ-Ямбол, с адрес: гр. Ямбол, ул. „Д. Благоев“ №71, РЗИ – микробиологична лаборатория; приемно време от 10.00 до 15.00 часа;

· Информационна кампания на 01 декември в центъра на града, организирана съвместно с доброволци от БМЧК. Ще бъдат раздавани здравно-образователни материали, картички и презервативи;

· Аранжиране на табло в РЗИ и предоставяне на информационни материали;

· Разпространение на информационни материали и презервативи.

